cyanic-selkie/wikianc huggingface dataset:
Belton House
Suunnittelu
Kartanossa olivat niin ruumiilliset kuin henkiset tarpeet symmetrisessä tasapainossa: keittiö (A) ja kappeli (M) olivat molemmat suuria kaksikerroksisia halleja, jotka kohosivat puolikellarista ensimmäiseen kerrokseen. Suuren ja korkean tilan tarjoamisen lisäksi tällainen rakenne mahdollisti sen, että palvelijat saattoivat suorittaa hartaushetkiä kappelissa poistumatta palveluskerroksesta. Heidän työnantajansa puolestaan palvoivat yksityisgalleriassaan (N), jossa oli takka ja näkymä ensimmäisen kerroksen kappeliin.
Puutarhat ja puisto
Sir John Brownlow’ta seurasi Beltonin omistajana ensin hänen veljensä, joka salli Brownlow’n lesken Alicen jäävän talosta vastaavaksi henkilöksi. Alice vietti loppuelämänsä Beltonissa järjestellen edullisia avioliittoja viidelle tyttärelleen. Hänen kuollessaan 1721 talo siirtyi hänen aviomiehensä veljenpojalle ja vävylle Sir John Brownlow III:lle eli varakreivi Tyrconnellille. Tyrconnel, ei huomattavalla älykkyydellä varustettu diletantti, oli vastuussa monista puistosta ja puutarhasta edelleen löytyvistä arkkitehtuurisista piirteistä. Vuosien 1742 ja 1751 välillä hän rakensi sarjan follyjä, mukaan lukien uusgoottilaisen raunion, vesiputouksen ja Belmount Towerina tunnetun näköalapaviljongin. Rakentamisen valmistuttua tornin kummallakin sivulla oli pieni siipi.
Jordanian naisten jalkapallomaajoukkue
Jordanian naisten jalkapallomaajoukkue on Jordanian naisten edustusjoukkue jalkapallossa. Se toimii Jordanian jalkapalloliiton alaisuudessa. Se ei ole koskaan edennyt maailmanmestaruuskilpailuissa. Aasian-mestaruuskilpailuissa se on pelannut kahdesti. Sekä 2014 että 2018 Jordania jäi alkulohkoonsa. Maaliskuussa 2019 sen sijoitus maailmanrankingissa oli 54. Sen historian paras rankingsijoitus on 50.
Yuki Kajiura
Yuki Kajiura (, s. 6. elokuuta 1965 Tokio, Japani ) on japanilainen tuottaja ja säveltäjä. Hän on toinen See-Saw -yhtyeen jäsenistä.
Restless and Wild
Musiikki
Albumin ensimmäistä kappaletta ”Fast as a Shark” on pidetty yhtenä ensimmäisistä speed metal -kappaleista ja thrash metalin esiasteena, joka ilmestyi vain hetki ennen thrash-aikakautta. Se toimi esikuvana uusille rumpaleille ja edusti aikanaan standardia tuplabasarin soittamisessa. Allmusic-kolumnisti Eduardo Rivadavian mukaan ”Fast as a Shark” on yksi historian ”odottamattomimmista, yllättävimmistä ja hilpeimmistä avauksista”. Kappaleen alkuperäisen idean kehitti yhtyeen rumpali Stefan Kaufmann. Hän halusi tehdä kappaleen, jossa soitetaan kahdella bassorummulla toistuvaa iskua mahdollisimman nopeassa rytmissä (niin sanottu tuplabasari).
Toinen raita ”Restless and Wild” ei ole yhtä nopea kuin ”Fast as a Shark”, mutta se on silti hyvällä tempolla etenevä kappale. ”Ahead of the Pack”, ”Shake Your Heads”, ”Get Ready” ja ”Flash Rockin’ Man” ovat tarttuviksi kuvattuja, Judas Priest -vaikutteisia heavy metal -kappaleita. ”Demon’s Night” edustaa levyllä yhtyeen raaempaa ja raskaampaa puolta ja ”Don’t Go Stealin’ My Soul Away” kevyempää puolta.
Vapaus (Sudbury)
Kommunistien puoluelehti
Maahanmuuttajien poliittista toimintaa koskeneet rajoitukset purettiin vuoden 1919 lopussa, minkä jälkeen Suomalainen Järjestö ryhtyi etsimään suuntaansa ammattillisen ja poliittisen työväenliikkeen ristipaineessa. Vuodesta 1920 lähtien Vapaus kannatti One Big Unionia, mutta riitautui sitten yhdysvaltalaisen Industrialistin edustamien syndikalistien kanssa ja siirtyi vuonna 1922 vanhan nimensä takaisin ottaneen Canadan Suomalaisen Sosialistijärjestön mukana kannattamaan kommunistista Worker’s Party of Canada -puoluetta. Vuonna 1923 lehdestä tuli uuden kanadansuomalaisen kulttuuri- ja valistusjärjestön virallinen äänenkannattaja. Tämä Canadan Suomalainen Järjestö oli jäsenistöltään lähes sama kuin Communist Party of Canada -nimen ottaneen kommunistipuolueen suomalainen osasto, ja lokakuussa 1924 osaston toimeenpaneva komitea nimesi lehden Kanadan kommunistisen puolueen viralliseksi äänenkannattajaksi. Sen tehtävänä oli noudattaa puolueen pää-äänenkannattajan The Workerin toimituspolitiikkaa ja Kominternin linjauksia, kertoa Neuvostoliiton asioista kommunistisen tulkinnan mukaisesti sekä tarjota tilaa sosialismin teoriaa käsitteleville artikkeleille, Kanadan kommunistisen puolueen julkilausumille ja ”arvokkaille ja luokkahengen mukaisille” kaunokirjallisille teoksille. Puolueen suomalaisen osaston toimeenpaneva komitea, joka myöhemmin sai nimen suomalainen agitpropkomitea, varasi itselleen oikeuden erottaa lehden toimittajat, jos he eivät näitä sääntöjä noudattaneet. Vapaus siirtyi näin puolueen välittömään valvontaan, vaikka viime kädessä sen asioista päätti Canadan Suomalaisen Järjestön edustajakokous. Puolue myös käytti määräysvaltaansa, kun se vuoden 1924 lopussa erotti lehden päätoimittajan Onni Saaren. 1920-luvun puolivälissä tapahtuneen puolueen uudelleenjärjestelyn eli ”bolševisoinnin” jälkeen Vapaus noudatti saamiaan ohjeita uskollisesti.
Toimitus, levikki ja talous
Vapauden toimitus oli muiden maahanmuuttajalehtien tapaan pieni. Alkuvaiheessa lehteä toimitti yksin Työkansassa, Raivaajassa ja Työmiehessä työskennellyt Yrjö Mäkelä ja hänen jälkeensä keväästä 1918 lähtien Heikki Juntunen. Vapauden päästyä ilmestymään uudelleen keväällä 1919 toimittajaksi tuli Yhdysvalloista sotaväkeen ottoa paennut sosialistiaktivisti ja lehtimies Henry Puro, oikealta nimeltään John Wiita. Häntä seurasi vuonna 1923 Onni Saari, vuoden 1925 alusta A. B. Mäkelä ja toukokuusta 1925 Sulo G. Neil. Vuonna 1928 päätoimittajaksi nimitettiin Arvo Vaara. Häntä seurasi vuonna 1930 entinen Savon Kansan ja Savon Työn toimittaja ja kansanedustajaksikin valittu Bruno Tenhunen, joka pian siirtyi Reinhold Pehkosen kanssa Vapaaseen Sanaan. Väliaikaisena päätoimittajana toimi Mäkelä, kunnes Vaara syksyllä 1930 nimitettiin muodollisesti jälleen tehtävään. Todellisen vastuun lehdestä kantoi vuoteen 1931 saakka Yrjö Nyman (Newman), oikealta nimeltään Niilo Virtanen. Vuosina 1934–1939 päätoimittajana työskenteli A. T. Hill. Muita toimittajia olivat J. W. Ahlqvist, T. N. Carlson, J. V. Kannasto ja Hannes Sula.
John Cena
John Felix Anthony Cena, Jr. (s. 23. huhtikuuta 1977 West Newbury, Massachusetts, Yhdysvallat) on yhdysvaltalainen showpainija, näyttelijä, kehonrakentaja ja räppäri joka työskenteli World Wrestling Entertainmentissa.
Hialeah
Tilastotietoa
Miesten keskitulo on Hialeahissa 23 133 Yhdysvaltain dollaria vuodessa ja naisten keskitulo 17 886 dollaria vuodessa. Kaupungin väestöstä 18,6% ja perheistä 16% elää köyhyysrajan alapuolella. Köyhyysrajan alapuolella elävästä väestöstä 22,2% on alle 18-vuotiaita ja 22,4% yli 65-vuotiaita.
Aarno Arvela
Elämäkerta
Arvela vihittiin Helsingin yliopistossa oikeustieteen kunniatohtoriksi toukokuussa 2010 ansioistaan alan eettisen keskustelun ylläpitäjänä ja kehittäjänä. Hän kuului vapaamuurareihin.
Muinainen Egypti
Egyptin esihistoria (esidynastinen) ja Egyptin yhdistyminen
Ennen Egyptin yhdistymistä vuosien 3100–3000 eaa. tienoilla maa koostui kahdesta kulttuuripiiristä, eteläisestä Ylä-Egyptistä ja pohjoisesta Ala-Egyptistä. Nämä koostuivat lisäksi useista ruhtinaiden hallitsemista pikkuvaltioista. Ylä-Egyptin pääkaupunki oli Hierakonpolis eli Nekhen ja Ala-Egyptin Buto.
Väestö
Egyptin väkiluvuksi on arvioitu maan yhdistyessä 3000 eaa. noin puolesta miljoonasta asukkaasta puoleentoista miljoonaan. Vanhan valtakunnan aikana asukasluku oli 2–2,5 miljoonaa ja Uuden valtakunnan aikana 4,5 miljoonaa. Roomalaisten miehittäessä maan sen väkiluku saattoi olla jopa 8 miljoonaa, vaikkakin yleisemmät arviot ovat suunnilleen viiden miljoonan asukkaan luokkaa. Suurimpien kaupunkien asukasluvut liikkuivat muutamissa kymmenissä tuhansissa.
Orjat
Varsinaista orjuutta Egyptissä ei vanhimpina aikoina ollut, mutta maaorjuus oli yleistä. Egyptin orjat olivat enimmäkseen muista maista tuotuja sotavankeja. Uuden valtakunnan valloitusretkien myötä orjia saatiin paljon erityisesti Nubiasta, Kanaaninmaasta ja Syyriasta sekä merikansoilta. Orjaksi saattoi joutua myös egyptiläinen, joka ei pystynyt maksamaan velkojaan, mutta velkaorjuus lakkautettiin Myöhäiskaudella.
Temppelit
Muinaisegyptiläisten jumaltemppelit oli tarkoitettu valtionuskonnon ylläpitoa varten; niitä hallitsivat papit, ja ne olivat tavallisilta ihmisiltä kiellettyjä paikkoja. Suuren temppelin ytimessä oli ”kaikkein pyhin”, suljettu pimeä kammio, jossa jumala asui ja jossa jumalkuva oli.
Kieli
Muinaisen Egyptin asukkaat puhuivat egyptin kieltä, joka kuuluu afroaasialasiin kieliin. Egypti on jo kuollut kieli, mutta sen kielioppi tunnetaan hyvin. Vanhan valtakunnan aikana puhuttiin muinaisegyptiä: siitä on säilynyt etenkin pyramiditekstejä, joita kirjoitettiin pyramidien huoneisiin. Keskivaltakunnan aikana puhuttua egyptiä kutsuttiin keskiegyptiksi eli klassiseksi egyptiksi. Uuden valtakunnan egypti oli uusegyptiä, joka kehittyi myöhemmin koptin kieleksi.
Kirjoitus
Monumentaalikirjoituksessa käytettyjen hieroglyfien lisäksi hallinnollisia asiakirjoja varten kehittyi samanaikaisesti myös hieraattinen kirjoitus. Se oli hieroglyfeistä kehitetty yksinkertaistettu kursiivi, jota on huomattavasti nopeampi ja helpompi kirjoittaa kuin hieroglyfejä. 600-luvulla eaa. hieroglyfikirjoituksesta kehittyi pikakirjoituksen omainen demoottinen kirjoitus.
Taide
Egyptin taide oli hyvin säännönmukaista. Tasaisella pinnalla kuvattujen ihmisten kasvot ja jalat kuvattiin aina sivulta päin, mutta rintakehä ja kädet suoraan edestä. Taiteilijat suosivat usein myös symmetriaa, mutta perspektiiviä ei käytetty. Yhdennäköisyyttä tärkeämpänä pidettiin sitä, että kuvaan saatiin mukaan kaikki luonteenomainen, myös sellainen jota ei voinut nähdä. Faaraot esitettiin usein todellista nuorempina ja ylväämpinä. Miesten iho maalattiin tummemmaksi kuin naisten, lapsilla oli kuvissa sormi suussa, ja elävät ihmiset kuvattiin ottamassa askelta siinä kun kuolleilla olivat jalat yhdessä. Myös värisymboliikka oli tärkeässä osassa, ja jokaisella värillä oli symbolinen merkitys.
Kirjallisuus
Egyptiläisessä elämänohjekirjallisuudessa isät usein opettivat viisauttaan pojilleen tai opettajat neuvoivat oppilaitaan. Faarao Khufun poika Hardjedef kirjoitti omalle pojalleen näin neljännen dynastian aikana:
Arki
thumb|Egyptiläinen kauneudenhoitorasia 1400-luvulta eaa. Hautalöytöjen perusteella eniten tiedetään egyptiläisten virkamiesten arjesta, sillä heillä oli etuoikeutettuina mahdollisuus rakentaa ja sisustaa omat hautansa, joiden esineistöstä ja kuvituksesta saadaan melko tarkka kuva elämästä. Tavallisten egyptiläisten tavoista tiedetään selvästi vähemmän, ja sekin yleensä virkamiesten kertomana.
Edmonde Charles-Roux
Edmonde Charles-Roux (17. huhtikuuta 1920 Neuille-sur-Seine, Ranska – 20. tammikuuta 2016 Marseille, Ranska ) oli ranskalainen kirjailija ja toimittaja. Hän oli vuodesta 1983 Goncourt-akatemian jäsen. .
II/JR 39 (talvisota)
Rauha 13. maaliskuuta 1940
Pataljoona vetäytyi koko muun IV Armeijakunnan mukana uudelle valtakunnanrajalle tehdyn rauhansopimuksen mukaisesti 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.
Muinainen Egypti
Maatalous
Nauta oli tärkein kotieläin, mutta myös lampaita, vuohia ja sikoja pidettiin. Siipikarjalla oli myös suuri merkitys elinkeinoelämässä, mikä johtui osin Egyptin hyvästä sijainnista lintujen muuttoreiteillä.
Unohdus ja egyptologian synty
thumb|right|Rosettan kivi antoi avaimet hieroglyfien tulkitsemiseen. Kivessä on samansisältöinen teksti kolmella kirjoitusjärjestelmällä. Kiveä säilytetään British Museumissa. Egyptiläinen kieli ja kulttuuri hävisivät ihmisten tietoisuudesta ensimmäisellä vuosituhannella. Egyptistä tuli pääosin kristitty jo 200-luvulla, ja egyptiläinen kirjoitus, muinaisuskonto ja samalla kulttuuri olivat käytännössä kadonneet viimeistään 500-luvulla, kun viimeinen temppeli suljettiin. Varhaiskristityt ja varhaismuslimit näkivät egyptiläisten rakennukset ja perinteet pakanallisina, joten he hävittivät niitä järjestelmällisesti. Jäljelle muinaisesta Egyptistä jäi vain se kuva, joka välittyi Raamatun ja Koraanin kertomuksista sekä jonkin verran myös Herodotoksen ja Manethon teoksista, joista niistäkin jälkimmäisestä säilyi vain lainauksia eräiden myöhempien kirjoittajien teoksissa. Kuva muinaisesta Egyptistä perustui Roomassa ja muualla Euroopassa harhakäsityksiin aina uudelle ajalle asti.
Nurmo
Itsenäistyminen omaksi seurakunnaksi (1765–1879)
Karjataloudella oli Nurmon maataloudessa huomattava asema, ja Nurmo kuului karjavarallisuudeltaan maakunnan vauraimpiin seutuihin. Karjanhoidon menestyminen johtui erityisesti seudun luonnonniittyjen runsaudesta, jotka sijaitsivat usein hajallaan. Nurmolaisilla oli niittyjä Lapuan Alajoella ja ilmajokisten kanssa kiisteltiin Lalateinnevan niityistä. Peltopinta-alaa alettiin lisätä 1700-luvulla kydöttämällä suoalueita. Huonoina satovuosina nurmolaiset saivat elantoa polttamalla tervaa, jota kuljetettiin Uuteenkaarlepyyhyn.
Urheilu
Nurmo yhdistetään lukuisiin urheilijoihin ja urheiluseuroihin.
Ladonia
thumb|Nimis Ladonia on mikrovaltio Etelä-Ruotsissa Skånessa. Valtion perusti taiteilija Lars Vilks vastalauseena hänen ja paikallisviranomaisten kiistoissa kivistä ja puusta tehdyistä kolmesta taideteoksesta. Suomen suojelupoliisin suojeluksessa ja nimellä Lauri Vilkas esiintyen Vilks rakensi kesällä 2010 Iissä kesällä pidettyyn Art Ii -biennaaliin laudasta teoksen, joka kuuluu käsitetaiteen piiriin ja kuuluu Ladonia-projektiin. Vilksin suojelu ei perustunut valtioprojektiin vaan siihen, että häntä oli uhkailtu Muhammed-pilakuvien takia.
Vilks rakensi Vuonna 1980 taideteokset Nimis ja Arx, jotka sijaitsevat hankalan taipaleen päässä luonnonsuojelualueella. Paikallisviranomaiset totesivat Vilksin teosten olevan rakennuksia, ja ne määrättiin tuhottaviksi. Vilksin tappioon päättyneen pitkän oikeustaistelun seurauksena Vilks julisti alueen vuonna 1996 Ladonia-nimiseksi itsenäiseksi valtioksi. Kuningatar on Carolyn, presidentti on Christopher Matheoss ja varapuheenjohtaja on everstiluutnantti Hänen Maineikas korkeutensa Osborne Wrigley-Pimley-McKerr III, kreivi Wrigley Hale.
Pispalan Sottiisi
Tanssimania 2011
Tapahtuma pidettiin 29.9.–2.10. Esiintymässä olivat muun muassa ammattitanssiteatterit Tsuumi ja Rimpparemmi sekä kansantanssin mestaruussarjalaiset Hannat ja Heikit, Kärri, Siepakat ja Motoran Sähäkät. Ulkomaalaisia esiintyjiä saapui Virosta ja Pohjoismaista. Ohjelmassa oli myös koreografiakilpailu ja tanhutaisto.
Guy Ritchie
Yksityiselämä
Heinäkuussa 2015 Ritchie avioitui usean vuoden seurustelun jälkeen mallikaunotar Jacqui Ainsleyn kanssa. Heillä on 3 yhteistä lasta.
Hermeen ja Afroditen pyhäkkö
Hermeen ja Afroditen pyhäkkö, tutkimuksessa usein (Káto) Sýmin pyhäkkö, oli minolaisaikainen ja antiikin aikainen pyhäkkö Kreetan saarella Kreikassa. Antiikin aikana siellä palvottiin Hermestä ja Afroditea. Pyhäkön arkeologinen kohde sijaitsee lähellä nykyistä Káto Sýmin kylää.
Nykyiseen kylään viittaava nimitys (Káto) Sýmin pyhäkkö on käytössä erityisesti esihistoriallisen, minolaisen kauden kohteeseen viitattaessa, koska kohteen tuon aikaista nimeä ei tunneta. Nimitys Hermeen ja Afroditen pyhäkkö on käyttökelpoinen antiikin ajasta puhuttaessa.
Historia
pienoiskuva|vasen|Näkymä kohti alttaria. Ensimmäiset merkit toiminnasta paikalla ovat esipalatsikaudelta, tarkemmin kaudelta MM I noin ajalta 2100–2000 eaa., ja laajemmassa mittakaavassa vanhalta palatsikaudelta kaudelta MM II (n. 1900–1800 eaa.). Varhaisimmat rakennusjäänteet ovat kaudelta MM III (n. 1800–1700 eaa.). Pyhäkkö uusittiin uudella palatsikaudella (n. 1750–1450 eaa.) mahdollisesti maanjäristyksen jälkeen. Pyhäkköä ei hylätty minolaisen kauden päätteessä, mahdollisesti koska se ei sijaintinsa vuoksi ollut kytköksissä mihinkään palatsikeskukseen. Sen sijaan pyhäkkö uusittiin protogeometrisella kaudella eli varhaisella rautakaudella muun muassa rakentamalla sen keskukseksi uusi alttari.
Rakennukset ja löydökset
Pyhäkkö sijaitsee Díkti-vuoren etelärinteessä noin metrin korkeudessa merenpinnasta laskettuna, noin viisi kilometriä koilliseen Káto Sýmin kylästä ylärinteeseen päin. Arkeologisen kohteen läheltä virtaa lähde, joka on antanut paikalle sen nykyaikaisen nimen Krýa Vrýsi. Lähde oli tärkeä myös pyhäkölle ja on saattanut olla yksi tekijä sen sijainnin määrittymisessä. Koska pyhäkkö ei sijainnut huipulla vaan rinteessä, se eroaa minolaiselle uskonnolle tyypillisistä vuorenhuippupyhäköistä.
Škoda Transtech
Historia
Junanvaunutehtaan piti myydä bilateraalikaupalla neljätuhatta rautatievaunua Neuvostoliiton rautatieministeriön käyttöön, mutta bilateraalikaupan lakkaamisen vuoksi suunnitelmat eivät toteutuneet.
Sea Islands
Historiaa
1500-luvulla espanjalaiset rakensivat saarille laivastotukikohtia ja estivät ranskalaisten aikeet siirtokunnan perustamiseksi. 1700-luvun keskivaiheilla Georgian osavaltion perustaja James Oglethorpe rakensi St. Simonsin saarelle Fort Frederica -nimisen linnoituksen, ja vähitellen espanjalaiset väistyivät englantilaisten tieltä. 1800-luvulla Sea Islands oli varhaisin merkittävä puuvillanviljelyalue Yhdysvalloissa. Ensimmäiset puuvillaplantaasit syntyivät St. Helenan ja Port Royalin saarille. Orjien vapauduttua monet heistä asettuivat asumaan saarille. 1920-luvulla puuvillasatoja alkoi verottaa puuvillakärsäkäs, ja saarilla siirryttiin ruokakasvien viljelyyn. Muita saarten elinkeinoja ovat kalastus (etenkin osterit ja katkaravut), fosfaatin louhinta ja turismi.
Ganga
Legendat kertovat Ganga-jumalattaren laskeutuneen maan päälle kuninkaallisen ja viisaan Bhagirathan vuoksi. Mahabharatassa Ganga on Kurun kuningas Shantanun soturin Bhishman äiti. Legendoissa Ganga lentää Kuuhun ja tähtien täyttämään taivaanvahvuuteen.
Lyngenin suunta
Erikiinit ovat jakaantuneet myöhemmin neljään haaraan, joista päähaaraa kutsutaan vanhaerikiineiksi (muilta nimiltään "konservatiiviseksi Lyngenin suunnaksi" tai "konservatiiviseksi Yykeän suunnaksi").
Jüri Tarmak
Elämä ja urheilu-ura
Vuonna 1971 Tarmak oli parhaimmillaan hallikilpailuissa. Sisäratojen Euroopan-mestaruuskilpailuissa Sofiassa hän sai hopeaa samalla tuloksella 217 voittaja István Majorin kanssa. Ennätyksekseen Tarmak hyppäsi hallissa 221 mutta jäi ulkoradoilla 217:ään.
Ainoan Neuvostoliiton hallimestaruutensa Tarmak voitti vuonna 1972. Sisäratojen Euroopan-mestaruuskilpailuissa Grenoblessa hän sai pronssia tuloksella 222. Halliennätyksensä 223 Tarmak hyppäsi maaliskuussa Tbilisissä. Neuvostoliiton mestaruuskilpailuissa heinäkuussa Tarmak ylitti karsinnassa ennätyksensä 225 mutta jäi loppukilpailussa viidenneksi tuloksella 218. Hänet valittiin kuitenkin Münchenin olympialaisiin, joissa hän voitti kultaa tuloksella 223. Tarmak on viimeisin kierähdystyyliä käyttänyt miesten korkeushypyn olympiavoittaja.
Miréla Maniáni
Miréla Maniáni (, aik. Maniáni-Tzelíli (Μανιάνι-Τζελίλη), s. 21. joulukuuta 1976 Durrës, Albania) on kreikkalainen keihäänheittäjä.
You’ll Never Lose This Love
Juoni
Tempuillaan Kippo saa linnan väen vihaiseksi ja karkaa linnasta. Rouva Pannun ja Belle lähtevät etsimään Kippoa jotta voisivat pyytää palaamaan linnaan ja lohduttaa. He löytävät Kipon joutuneena pulaan ja pelastavat tämän juuri viime hetkellä joesta. Belle opettaa Kipolle, että vaikka ihmiset olisivat joskus vihaisia he eivät silti lakkaa rakastamasta läheisiään. He palaavat linnaan, missä Belle pyytää Hirviötä olemaan ystävällisempi ja tämä pyytää Kipolta anteeksi.
Mogadishu Avenue
Nimensä sarja on saanut Vuosaaressa sijaitsevan Meri-Rastilan tien lempinimestä. Sarjaa kuvattiin kuitenkin Espoon Suvelassa, jonka lempinimenä on Espoon Mogadishu.
Juoni
Ensimmäisessä jaksossa tutustutaan lähinnä Rampe Turakaiseen ja muuhun lähiön kerrostalon väkeen. Toisessa jaksossa Muhammed Turakainen yrittää tehdä pojastaan tangokuningasta. Kolmannessa jaksossa Irina Totkunen yrittää ilotytön ammattia, kyllästyttyään siivoamaan lääkärin koulutuksella ostarin vessoja. Neljännessä jaksossa Ingvar Nenonen joutuu hankkimaan venäläisen ilotytön Suomeen vierailulle tulleelle firman amerikkalaiselle johtajalle. Viides jakso kertoo Elina Vaurasteesta, joka opettaa suomea maahanmuuttajille. Kuten jakson nimi kertoo, hän haluaa oikean miehen. Kuudes jakso kertoo Aleksei Ivanovitš Beljakovista, joka on lastentarhan opettaja Vesalassa, mutta muut talon asukkaat pitävät häntä itämafian jäsenenä.
Pohjois-Amerikan kummunrakentajat
thumb|Mississippin alueen Emerald Mound oli kukoistusaikanaan 1250–1600 toiseksi suurin seremonioissa käytetty maarakennelma nyky-Yhdysvaltojen alueella.
Mississippin kulttuuri vuosina 700–1500 jaa.
thumb|Mississippin temppelikumpujen kaavakuva.
Kummunrakentajat tutkimuskohteena
Arkeologiasta kiinnostunut myöhempi Yhdysvaltain presidentti Thomas Jefferson suoritutti ensimmäisen stratigrafisen kumpukaivauksen vuonna 1781. Tapaus herätti jonkin verran julkisuutta ja muinaiseen kumpukulttuuriin alettiin ottaa kantaa. Yhdysvaltalainen lääkäri Benjamin Smith Barton kirjoitti 1787, että kummunrakentajat olivat uuteen maailmaan asettuneita viikinkejä. Käsitys perustui väitteeseen, jonka mukaan viikingit olivat purjehtineet Pohjois-Amerikkaan noin vuonna 1000 ja perustaneet Vinlandin kaupungin. Tämä paikka on myöhemmin löytynyt Kanadasta ja tunnetaan nykyään nimellä L'Anse aux Meadows (Meduusalahti).
Pollarilaisuus
Pollarilaisuudesta erkani vuonna 1929 lamppalaisuus-niminen pieni ryhmä, ja vuonna 1940 koskelalaisuus-niminen pieni ryhmä, mutta nykyään näitä kahta ryhmää ei ole enää olemassa. Nykyään Yhdysvalloissa vaikuttaa neljä tai viisi pollarilaisuuden suuntaa.
Ryhmien nimitykset 'perustajien' nimien mukaan ja jäsenmäärät vuonna 2012
-Riitinmattilaisuus("pollarilaisuus") (IALC): Matt Reed. (Lehti: Newsletter) jäseniä 3000 - 4000
-Auneslaiset ("auneslaiset pollarilaiset"): Aunes Salmela. jäseniä 600
-Lamppalaiset: Isaac Lamppa. kuollut ryhmä (0)
Arouna Koné
Arouna Koné (s. 11. marraskuuta 1983 Anyama, Norsunluurannikko) on norsunluurannikkolainen jalkapalloilija, joka edustaa englantilaista Evertonia. Myös hänen vanhempi veljensä Bakari Koné on jalkapalloilija.
Eva Lund
thumb|250px|Eva Lund [[Talviolympialaiset 2010|Vancouverissa 2010.]] Eva Lund (s. 1. toukokuuta 1971 Tukholma, Ruotsi) on ruotsalainen curlingpelaaja.
Spencer Locke
Ura
Locke osoitti kiinnostuksensa taiteeseen jo nuorella iällä. Kahdeksanvuotiaana hän alkoi käydä draamatunneilla, joiden myötä hän pääsi esiintymään televisiomainoksissa Orlandossa. Muutama vuosi myöhemmin 11-vuotias Locke muutti Los Angelesiin luodakseen uraa näyttelijänä. Hän teki debyyttinsä televisiosarjassa Ilman johtolankaa sekä pienen roolin elokuvassa Spanglish – käännöskukkasia. Vuonna 2005 Locke sai tunnettavuutta esiinnyttyään vierailevissa rooleissa Nickelodeonin ja Disney Channelin tv-sarjoissa Ned’s Declassified ja Poika tulevaisuudesta.
+Teamgeist
Jokainen kisoihin osallistunut joukkue sai 40 palloa harjoituspalloiksi.
Pasi Heinonen (muusikko)
Musiikkiura
Pojun ensimmäinen sooloalbumi, Panokset kovenee, julkaistiin 12. lokakuuta 2011. Se debytoi Suomen virallisen listan sijalla 38.
Poju on tehnyt myös jyväskyläläiselle salibandyjoukkueelle, Happeelle, kannustuslaulun ”Hirvivaara” sekä Lahden Pelicansin jääkiekkojoukkueelle kannustuskappaleen ”PelicansLahti”.
1718 Namibia
1718 Namibia on Marja Väisälän vuonna 1942 löytämä asteroidi eli pikkuplaneetta. Se on nimetty Namibian mukaan. Väisälä toimi kyseisessä maassa opettajana.
Synchronous Digital Hierarchy
Hierarkiataso Nopeus Mbit/s
Messias
Sanan alkuperä
Suomenkielisessä Raamatussa nimi Messias on yleensä suomennettu sanalla voideltu. Sitä käytetään Vanhassa testamentissa sekä kuningas Saulista että toisinaan myös ennustetusta pelastajakuninkaasta. Jesajan kirjassa kutsutaan myös Persian kuningas Kyyrosta ”Herran voidelluksi” sen vuoksi, että hän antoi juutalaisille luvan palata Babylonin vankeudesta kotimaahansa.
Juutalainen messiaskäsitys
Juutalaisuuden mukaan profeettojen ennustama messias ei ole jumalallinen olento, Jumalan poika, eikä Jumala. Hänen uskotaan olevan Kuningas Daavidin jälkeläinen. Messias on juutalaisen tulkinnan mukaan ihminen, joka tulee hallitsemaan Israelin kansaa kuninkaana messiaanisena aikana. Usko messiaan tuloon on kahdestoista kohta Maimonideksen 13-osaisessa juutalaisen uskon määritelmässä.
Kristillinen messiaskäsitys
Kristinuskossa messias on keskeisin hahmo. Kristillinen käsitys Jeesuksessa messiaana yhdistyy käsitykseen Jeesuksesta Jumalana ja Jumalan poikana. Tässä kristillinen messiaskäsitys poikkeaa suuresti islamilaisesta ja juutalaisesta messiaskäsityksestä. Kristinuskon mukaan messiaan tehtävänä oli pelastaa ihmiskunta kuolemalla ja ylösnousemuksella, ja Jeesus täytti tämän tehtävän. Kristityt uskovat, että Jeesus tulee toisessa tulemisessa takaisin täyttääkseen loput Vanhan testamentin profetioista.
Syntymä Betlehemissä
Kristillisen tulkinnan mukaan Miikan kirjassa kerrotaan, että Israelin hallitsija, jonka valta ulottuu maan ääriin saakka, oli syntyvä Betlehemissä. Uudessa testamentissa on kertomus siitä, miten Herodes Suuri kysyi ylipapeilta ja kirjanoppineilta, missä Messiaan oli määrä syntyä, he vastasivat: Juudean Betlehemissä ja lainasivat tätä kohtaa Miikan kirjasta. . Betlehemiin viitataan myös Johanneksen evankeliumissa.
Herrasmiesliiga (elokuva)
Herrasmiesliiga on vuonna 2003 valmistunut yhdysvaltalainen supersankarielokuva, joka perustuu Alan Mooren ja Kevin O’Neillin tekemiin sarjakuviin. Elokuva sai sarjakuvien faneilta nurjan vastaanoton, koska sen nähtiin yksinkertaistaneen sarjakuvaa liiaksi. Herrasmiesliigassa pääosaa näytellyt Sean Connery ilmoitti lopettavansa uransa elokuvan jälkeen.
Basran taistelu (2008)
Tausta
Keskushallinnon otteen menettäminen yhdestä Irakin suurimmasta kaupungista ja öljyteollisuuden tärkeästä keskuksesta oli uhka pääministeri al-Malikin hallinnolle, jolla oli vuonna 2008 edessä Irakin aluevaalit. Malikia uhkasi myös muiden puolueiden epäluottamuslause, jonka mahdollisuudesta oli keskusteltu suljettujen ovien takana. Maliki pyrkikin osoittamaan kykynsä vahvana johtajana. Suunnitelmasta Bastran jälleenvaltaamiseksi keskusteltiin Yhdysvaltojen johtaman liittouman komentaja David Petraeuksen kanssa. Malikin turvallisuusneuvonantaja Mowaffak al-Rubaien kertoi Petraeukselle 21. maaliskuuta kahden Irakin prikaatin jo valmistautuneen operaatiota varten. Petraeus kehotti irakilaisia välttämään operaation kiirehtimistä, mutta ilmaisi silti liittouman tukevan irakilaisia. Maliki saapui Basraan 24. maaliskuuta tarkoituksenaan valvoa operaatiota henkilökohtaisesti.
Mikko Viherjuuri
Ura
Uransa alussa Viherjuuri toimi pääasiassa näyttelijänä: hän näytteli muun muassa teoksissa Höpötintti, Kullervo, Nuori tohtori Finckelman ja Peter Pan.
Teknologinen työttömyys
Vähimmäispalkan korottaminen ja automaatio
Alimman palkkatason korottaminen on suoraan yhteydessä automaation käyttöönottoon, sillä korkeampi työntekijän palkka tekee automaation käyttöönotosta kustannustehokasta.
Arvioita automaation käyttöönotosta
Oxfordin yliopiston raportin mukaan lähes puolet työpaikoista voidaan Yhdysvalloissa korvata roboteilla ja keinoälyllä vuoteen 2033 mennessä. Sama kehitys on nähtävissä Suomessa ja muissa teollistuneissa maissa.
CB Insightsin tutkimuksen mukaan Yhdysvalloissa on 10,5 miljoonaa työpaikkaa jotka ovat korkessa riskissä tulla älykkäiden robottien ja tekoälyn korvaamiksi.
Erdni Ombadykov
Tausta ja yksityiselämä
Ombadykov syntyi vuonna 1972 philadelphialaiseen työläisperheeseen. Perhe oli taustaltaan etnisesti kalmukilainen ja uskonnoltaan buddhalainen. Vaikka Ombadykovin vanhemmat olivat buddhalaisia, he eivät olleet kovinkaan uskonnollisia, minkä johdosta Erdnin valtaisa kiinnostus buddhalaisuutta kohtaan hämmästytti vanhempia.
Valeri Muratov
Valeri Aleksandrovitš Muratov (s. 1. toukokuuta 1946, Kolomna) on pikaluistelija, joka urallaan edusti Neuvostoliittoa. Erityisesti Muratov oli erikoistunut sprinttimatkoille.
1972 Sapporon olympialaisista Muratov saavutti 500 metriltä hopeaa. 1976 Innsbruckissa hän oli 500 metrillä hopealla ja 1 500 metrillä pronssilla.
Luettelo suomalaisista tietotekniikkayhtiöistä
Tämä on luettelo suomalaista tietotekniikkayhtiöistä.
Taikina
Eri käyttötarkoituksiin, kuten pullalle ja muille konditoriatuotteille sekä pastalle, on omanlaisensa reseptit.
Tales of Symphonia: Knight of Ratatosk
Varmistettu pelattaviksi
SP: poika
Emil menetti vanhempansa Palmacostan verilöylyssä. Hän on rehellinen ja naiivi poika, joka ei pidä päätöstenteosta.
Ikä: 20
Pituus: 180 cm
Paino: 75 kg
Dave Lowry
Lowry pelasi ennen NHL-uraansa kolme kautta OHL:n London Knightsissa.
Lowry debytoi NHL:ssä kaudella 1985–1986 hänet varanneessa Vancouverissa tehden runkosarjassa 73 ottelussa tehopisteet 10+8=18. Lowry pelasi Vancouverissa kolme kautta ennen kuin hänet kaupattiin kaudeksi 1988–1989 St. Louis Bluesiin vaihdossa Ernie Vargasiin. Lowry pelasi suurimman osan ensimmäisestä St. Louisin kaudestaan farmijoukkue Peoria Rivermenissä AHL:ssä, St. Louisissa hän pelasi 22 runkosarjaottelua ja kymmenen pudotuspeliä. Lowry pelasi St. Louisissa viisi kautta ennen siirtymistään Florida Panthersiin.
Floridassa Lowry pelasi uransa parhaat kaudet ja pääsi kaudella 1995–1996 Stanley Cup -finaaleihin, joissa kuitenkin Colorado Avalanche voitti Floridan suoraan otteluvoitoin 4–0. Samalla kaudella Lowry sai lempinimen ”Mr. Playoff”, kun hän teki pudotuspeleissä 10 maalia. Kaudeksi 1997–1998 Lowry kaupattiin yhdessä ensimmäisen kierroksen varausvuoron vuoden 1998 NHL:n varaustilaisuudessa kanssa San Jose Sharksiin vaihdossa Viktor Kozloviin ja viidennen kierroksen varausvuoroon 1998 varaustilaisuudessa.
Leeviläisyys
Leeviläisyyden sivuhaarat
Vuonna 1977 leeviläisyydestä erkaantui ruotsalaisen saarnaajan Sten Johanssonin johdolla ryhmä nimeltä steeniläisyys, johon liittyivät osa Ruotsin ja Suomen leeviläisistä, sekä kaikki Norjan ja USA:n leeviläiset lukuun ottamatta yhtä naishenkilöä. Steeniläisiä oli vuoden 2001 arvion mukaan n 20 henkilöä maailmassa - lähinnä Suomessa. Professori Jouko Talonen mainitsi ryhmän silti lestadiolaisryhmien listassaan, vaikka henkilömäärä oli alle 25.
Vuonna 1979 steeniläisyydestä erkaantui Norjassa ja USA:ssa ryhmä nimeltä niskalaisuus(B) (tai jenseniläisyys) USA:laisen saarnaajan Ralph Niskan ja norjalaisen saarnaajan Thoralf Jensenin johdolla. Niskalaisia lienee nykyään alle 25 henkilöä maailmassa, sillä professori Jouko Talonen ei maininnut sitä lestadiolaisryhmien listassaan vuonna 2001. Saattaa olla mahdollista että niskalaisia ei enää ole olemassa.
Pertti Jarla
Elämä ja ura
Vuosina 1996–2007 Jarla työskenteli luentovisualisoijana Jari Sarasvuon valmennusyritys Trainers’ Housessa tehtävänään piirtää yritysvalmennustilaisuuksien aikana sarjakuvia käsiteltävistä aiheista. Tapahtuman päätteeksi sarjakuvat monistettiin ja jaettiin asiakkaille. Jarlan mukaan palaute oli kaksijakoista: osa asiakkaista ei pitänyt piirroksista lainkaan, osa riemastui niin että tilasi Jarlalta lisää kuvituksia yritystensä julkaisuihin. Hän kuvitti myös Sarasvuon yrityskoulutuskirjan Myynnin korkeajännitys (1998).
Varasto 2
Varasto 2 on Taru Mäkelän ohjaama suomalainen komediaelokuva vuodelta 2018 ja jatkoa elokuvalle Varasto. Sen käsikirjoitti Veli-Pekka Hänninen. Elokuvaa on luonnehdittu edeltäjänsä tavoin kansankomediaksi. Päähenkilöt ovat samat: Rousku, Raninen ja Karita. Myös sivuhenkilöt ovat pitkälti samat, uutena on Rouskun ja Karitan tytär Jessica. Ritvan osuutta on kasvatettu, ja hänelle on kirjoitettu kaksi kapakkaluuta-tyyppistä ystävätärtä, Ene ja Kirsti. Katajan ja myymäläpäällikön roolit ovat aiempaa suppeammat.
Julkaisut
Varasto 2 on julkaistu sekä Blu-ray- että DVD-formaatissa. Blu-ray-julkaisulla on lisämateriaaleina Näin tehtiin Varasto 2, SoMe-kooste ja traileri. Blu-rayn kuvaformaatti on 1.85:1 ja ääni DTS HD Master Audio 7.1. Mukana on myös 5.1-ääni ja tavanomainen stereofoninen ääni.
Kirkkopäivät
Kirkkopäivät 2011
Vuoden 2011 Kirkkopäivät pidettiin Lahdessa 13.–15. toukokuuta. Ohjelmassa oli muun muassa suurkonsertteja, joiden esiintyjinä olivat Jari Sillanpää, Lauluyhtye Enchant ja Lahden Gospelkuoro. Lisäksi yleisöä veti lahtelaisten oppilaitosten toteuttama muotinäytös ja Hillsong Londonin ensiesiintyminen Suomessa.
New Reinland Mennonite Church of Ontario
New Reinland Mennonite Church of Ontario on mennoniittakirkko Ontariossa, Kanadassa. Kyseessä on vanhoillinen suunta, joka perustettiin vuonna 1984. Se pitää yhteyttä lähinnä muihin vanhoillisiin mennoniittaryhmiin Manitobassa. Ryhmällä ei nimestään huolimatta ole virallista yhteyttä muihin Reinland/Reinländer-nimeä käyttäviin ryhmiin. Vuonna 2006 sillä oli 260 jäsentä ja yksi seurakunta, kun vuonna 1990 jäseniä oli 464.
Soppislammi
Vesistösuhteet
Soppislammi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Vataanjoen valuma-alueeseen (14.526) se kuuluu. Järven lounaispäähän tulee laaksoa seuraava Hevospuro, joka tuo ylempää soiden kuivatusvesiä. Lammen pohjoisrannasta lähtee pohjoiseen yli 200 metriä pitkä laskuoja kohti Riihijärveä, jonka pinta on puoli metriä Soppislammia alempana. Soppislammin vedenpinnan korkeus on 110 metriä mpy.
Niklas Kokko
Niklas Kokko (s. 14. maaliskuuta 2004 Oulu) on suomalainen jääkiekkomaalivahti, joka pelaa SM-liigajoukkue Oulun Kärpissä lainalla NHL-seura Seattle Krakenista.
Golfmaila
Historiaa
2000-luvulle tultaessa vanhoista hikkorimailoista innostuneet suomalaiset golfaajat alkoivat pelata niillä jälleen. Hikkorimailoilla pelaamisen tekee nykyaikana hankalaksi se, että kenttien mitat ovat pidentyneet, sillä uuden teknologian ansiosta tavallisilla mailoilla voi lyödä yhä pidempiä lyöntejä.
Tale Taalasmaa
Poistuminen sarjasta
Hahmo poistui sarjasta hetkellisesti 20. marraskuuta 2018 esitetyssä jaksossa, jolloin hän muutti väliaikaisesti isoisänsä Sepon luokse Kittilään. Huhtikuussa 2019 Tale palasi takaisin sarjaan, mutta poistui lopullisesti hahmon kuoltua onnettomuudessa kevään 2020 päätösjaksossa. Kerttu Rissasen esittämä Sanni Pohjonen poistui sarjasta samaan aikaan.
Niklas Kokko
Maajoukkueura
Kokko pelasi myös alle 18-vuotiaiden MM-kilpailuissa vuonna 2022, jolloin hän voitti pronssia. Kokko kuitenkin toimi Suomen pääasiallisena kakkosmaalivahtina Topias Leinoselle ja hän pelasi vain avausottelun Sveitsiä vastaan. Kokko pelasi myös alle 18-vuotiaiden Hlinka Gretzky Cupissa vuonna 2021. Hän edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020, jolloin Kokko toimi kuitenkin pääasiallisena kakkosmaalivahtina Topias Leinoselle ja hän pelasi vain 15 minuuttia yhdessä ottelussa. Yhteensä Kokko on pelannut viisi nuorten ja 15 poikien maaottelua.
Tale Taalasmaa
Nella Tamminen
Tale ja Nella kohtasivat toisensa Ainon, Victorian ja Samulin yhteisessä juhlissa
Anouar Brahem
Anouar Brahem (s. 1957 Tunis) on tunisialainen ud-luutun soittaja ja säveltäjä.
Vinön
Vinön on Ruotsissa Örebron läänissä Örebron kunnassa sijaitseva Hjälmarenin suurin saari. Saari on asuttu ja viljelty ja sinne järven etelärannasta Hampetorpista viisikilometrinen lauttayhteys, jota kutsutaan nimellä Vinöleden. Se kuuluu Hjälmarenin eteläosassa itä-länsi- suuntaiseen saariryhmään, jonka keskeisempiin saariin se kuuluu.
Suomen ruotsalainen kansanpuolue
Ideologia ja arvot
RKP:n pääideologia on liberalismi. Periaateohjelmassaan (2016) RKP nostaa arvoikseen ihmisten kunnioittamisen, yksilön vapaudet ja oikeudet, tasa-arvon sekä sosiaalisen ja globaalin vastuun. RKP:n puolueohjelman prioriteetteja ovat pohjoismaisuus ja kaksikielisyys.
Tausta
thumb|right|255px|Rkp:n juliste [[Eduskuntavaalit 1907|vuoden 1907 eduskuntavaaleista, kuva Alex Federleyn. ]] 1800-luvulla svekomanian poliittiseksi ilmentymäksi perustettiin Ruotsalainen puolue. Ruotsalainen puolue oli lähinnä parlamentaarikkojen ympärille muodostuva parlamentaarinen eliittipuolue, joka puolusti ruotsinkielisen yläluokan asemaa.
Ruotsalaisen kansanpuolueen perustaminen
RKP sai vuoden 1910 vaaleissa historiansa korkeimman ääniosuuden (13,5 %) ja lähes kaikkien ruotsinkielisten äänet, mutta sen jälkeen puolueen suosio on laskenut ruotsinkielisen väestöpohjan kaventuessa. Sosiaalisista kysymyksistä muodostui puolueen pitkäaikainen kiistan ja erimielisyyden aihe. Puolueen perustajajäsen Axel Lille kannatti voimakkaan vapaamielistä ja reformiystävällistä linjaa, jota mukaillen puolue tarkisti linjaansa vuoden 1914 Loviisan puoluekokouksessa. Uusi ohjelma herätti kuitenkin alusta asti vastustusta ja hajotti puoluetta, joten se poistettiin puolueen linjauksista vuonna 1917. Vuonna 1917 RKP:n ohjelma muodostui kaksitahoiseksi, jossa se liittyi toisaalta suomalais-valtakunnallisiin ja toisaalta ruotsalais-kansallisiin tavoitteisiin.
Erityisyhdistykset
RKP:n erityisyhdistyksiä ovat Intresseföreningen för barnfamiljer, Intresseföreningen för finlandssvenska teckenspråkiga, Kristet Samhällsansvar i Finland, Liberaalinen tulevaisuus, Liberalt initiativ, Multicultural Finland, Nätverk för tvåspråkiga i Finland, SFP i Bryssel, Svenska folkpartiets Moderater, Svenska framtidsförbundet ja Svenska löntagare.
Nemesiksen temppeli
Rakennukset ja löydökset
Themiksen temppeli
Words at War
Sarjan näyttelijöinä vierailivat muun muassa Fredric March, Tallulah Bankhead ja Luis Van Rooten. Kaikkiaan jaksoja tehtiin 98. Sarjan tekijöihin kuulunut Erik Barnouw palkittiin työstään Peabody-palkinnolla vuonna 1944.
Nurmijärvi
Maantiede
Nurmijärven alueella on vain harvoja järviä. Suurin on luoteessa Kiljavalla, osittain Hyvinkään puolella sijaitseva kirkasvetinen ja laskujoeton Sääksjärvi, jonka vesi vaihtuu maaperän kautta. Se on itse asiassa Suomen suurin lähde, jota koristavat hiekkarannat ja Sääksin uimaranta. Muita järviä ovat lähellä Röykkää sijaitseva Vaaksinjärvi, Klaukkalan ja Perttulan välillä sijaitseva Valkjärvi sekä Herustenjärvet kunnan pohjoispäässä. Pieni osa Vihtijärveä on Nurmijärven luoteiskulmassa. Kunnalle nimen antanut Nurmijärvi ja Perttulassa sijainnut Kuhajärvi kuivatettiin lopullisesti 1950-luvulla.
Pauli Vahtera
Blogit, kirjat ja artikkelit
Vahteran ensimmäinen julkaistu kirjoitus julkaistiin Kuluttaja-lehdessä, kun hän oli 13-vuotias. Hän on kirjoittanut lukuisiin suomalaisiin lehtiin kuten Helsingin Sanomiin, Kauppalehteen, Lakimiesuutisiin ja Länsi-Savoon. Vahtera kirjoitti Tilintarkastus-Revision-lehteen 1988-1992 kolumneja nimimerkillä WHT-GGR, kunnes siirtyi 1993 Tilisanomat-lehteen, johon hän on kirjoittanut kolumnin lehden jokaiseen numeroon. Melkein kaikki yli 170 kirjoituksesta Tilisanomiin on julkaistu myös verkossa. Aluksi kirjoitukset julkaistiin nimimerkillä Reviisori. Hän kirjoitti yrittäjyydestä myös e-kirjan 2011. Vahtera on kirjoittanut blogia Iltalehteen.
Nurmijärvi
Kulttuuri
Lepsämällä toimii Teatteri Kvartetti.
Ruokakulttuuri
Nurmijärven pitäjäruoiksi nimettiin 1980-luvulla paakelssit rusinasopan kera, palvipaisti, marjakräämi ja sokkeroloora eli imelletty perunalaatikko.
Orimattila
Seurakunnat
Orimattila kuuluu Pyhän Ursulan seurakunnan alueeseen. Kyseinen seurakunta on osa Katolisen kirkon Helsingin hiippakuntaa.
Vuoden 2018 aluejaon mukaan Orimattilassa on seuraavat Suomen evankelis-luterilaisen kirkon seurakunnat:
Riihijärvi (Jämsä, Koskenpää)
Riihijärvi on Koskenpäällä Jämsän pohjoisosassa sijaitseva noin 75 hehtaarin laajuinen järvi. Etäisyys Jämsän keskustasta on noin 29 kilometriä pohjoisluoteeseen.
Orimattila
Koulut
Perusopetusta Orimattilassa tarjoavat Jokivarren koulu, Järvikunnan koulu, Kuivannon koulu, Luhtikylän koulu, Myllylän koulu, Orimattilan yhteiskoulu, Pennalan koulu, Tönnön koulu, Virenojan koulu ja Vuorenmäen koulu. Toisen asteen yleissivistävää koulutusta saa Erkko-lukiossa.
Muwatta Malik
thumb|Paastoa koskevan osan kansilehti malikiittien lakikirjasta Muwatta (Marokko, 1107). Muwatta Malik on hadith-kokoelma, jonka on koonnut imaami Malik ibn Anas ibn Malik (712–795). Hänen teoksensa on yksi hadith -perinteen kuudesta kanonisesta kokoelmasta (Kutub as-sittah), jotka sisältävät tiedon profeetta Muhammedin sunnasta. Teos sisältää noin 1900 hadithia ja jakautuu 61 kirjaan. Se on käännetty myös englanniksi.
Hurrikaani Emily
thumb|250px|Hurrikaani Emily Jukatanin niemimaan edustalla 16. heinäkuuta 2005 thumb|250px|Hurrikaani Emilyn reitti
16. heinäkuuta Emilystä tuli 5. luokan hurrikaani Saffirin-Simpsonin hurrikaaniasteikolla tuulten puhaltaessa yli 70 m/s. Tämä on ainut kerta, kun 5. luokan hurrikaani on muodostunut heinäkuussa.
Vaikutukset
14. heinäkuuta Emily iski Grenadaan, joka oli kärsinyt vuosi sitten hurrikaani Ivanin iskettyä saarelle, aiheuttaen yhden ihmisen kuoleman ja aineellista vahinkoa erityisesti saaren pohjoisosissa. Aineellisten vahinkojen arvioitiin kohoavan 110 miljoonaan Yhdysvaltojen dollariin saarella.
Meksikossa kymmeniä tuhansia turisteja ja asukkaita evakuoitiin Cancúnin ja Cozumelin lomakohteista ja niiden ympäristöstä Jukatanin niemimaalla. Emilyn arvioidaan aiheuttaneen 25 miljoonan dollarin vahingot kyseisellä alueella, ja lisäksi kolmen ihmisen kerrotaan kuolleen epäsuorasti Emilyn vaikutuksesta. Tamaulipasin osavaltiossa Koillis-Meksikossa myrskyn tieltä evakuoitiin 18 000 ihmistä.
O. W. Louhivuori
Oskar Wilhelm (Oskari Wilho, O. W.) Louhivuori (vuoteen 1905 Lohtander; 18. syyskuuta 1884 Kuopion maalaiskunta – 1. heinäkuuta 1953 Helsinki) oli suomalainen professori, kansleri, vakuutusjohtaja ja senaattori.
Joonas Sarelius
Sareliuksen aktiiviura päättyi kauteen 2009. Hän on nykyään Helsingin piirin 90min-lehden sekä suositun jalkapallosivuston Kymppipaikka.fi:n päätoimittaja. Sarelius kirjoitti yhdessä Tuomas Peltosen kanssa vuonna 2012 Veikkausliigan tarinat ja sankarit -kirjan. Sen ensimmäinen painos myytiin loppuun jo muutamassa viikossa. Sareliuksen Kymppipaikka-sivu palkittiin vuonna 2015 Captains´Ball -gaalassa vuoden jalkapallotoimittajana.
Breisach am Rhein
Historia
pienoiskuva|vasen|St. Stephansmünster Breisachissa Breisachin aluetta asuttivat aikoinaan keltit. Kaupungin nimi on johdettu kelttiläisestä henkilönnimestä Brîsios. Myöhemmin roomalaiset valtasivat Breisachin alueen ja rakennuttivat alueelle oman linnoituksensa. Linnoitus sijaitsi mäellä, jota roomalaiset nimittivät Mons Brisiacukseksi.
Tümer Metin
Metin aloitti ammattilaisuransa vuonna 1997 Samsunsporissa. Neljän kauden jälkeen hän siirtyi Beşiktaşiin. Beşiktaşissa Metin vietti viisi kautta tehden 102 maalia 132 ottelussa. Fenerbahçeen Metin siirtyi vuonna 2006. Tammikuussa 2008 Metin lainattiin Kreikkaan Larissaan.
Tiekirkko
Tiekirkot Venäjällä
Venäjällä tiekirkkokäytäntö on 2010-luvulla alkanut Murmanskin alueelta. Vuonna 2012 siellä on kaksi tiekirkkoa, joista toinen on piispa Simonin tuomiokirkko Murmanskissa.
Perustusten vahvistaminen
Tyypillinen tarve perustusten vahvistamiseen syntyy kun puiset paalut ovat lahonneet ja menettäneet kantavuuttaan, tai kun puiset koheesiopaalut ovat painumassa haitallisen paljon. Pientalojen perustuksia vahvistetaan usein siitä syystä, että maanvaraisesti perustettu talo painuu pehmeän savikerroksen kokoonpuristuessa, jolloin perustuksia voidaan muuttaa paalujen tai suihkuinjektointipylväiden varaan.
Turvetuotanto
Tuotanto maailmassa
Kauppa- ja teollisuusministeriön raportin mukaan maailman koko turvetuotannon pinta-alasta (1997) kerättiin 61 % energiaturpeeksi ja 39 % kasvuturpeeksi. Maailman suurimmat turvetuotannon maat pinta-alaa kohti olivat (1997): Irlanti 46 %, Suomi 32 %, Venäjä 8 %, Valko-Venäjä 6 %, Ruotsi 5 % ja Viro 2 %. Suomalaisella Vapo:lla on turvetuotantoa ainakin Suomessa, Ruotsissa ja Virossa. Raportin mukaan Suomen turvetuotantoala oli 52 000 ha ja maailman 164 000 ha (1997). Suomen tilastokeskuksen mukaan Suomen turvetuotannon pinta-ala oli 77 300 ha (1997) ja 84 400 ha (2005).
Kuljetukset
Yksi turverekka ottaa noin 130-170m³ turvetta kerralla mukaansa ja sen sisältämä energiamäärä riittää omakotitalon lämmittämiseen kolme vuotta.
Idomeneo
Oopperan synty
Idomeneo syntyi Baijerin vaaliruhtinas Karl Theodorin tilauksesta. Mozart sävelsi oopperan Münchenissä, jonne erinomainen Mannheimin orkesteri oli muuttanut vaaliruhtinaan perässä. Mozart kirjoittikin orkesteriosuuden erittäin rikkaaksi mutta kuitenkin hienovaraisen läpikuultavaksi. Laulajiin Mozart ei sen sijaan ollut kovin tyytyväinen, lukuun ottamatta Mannheimin ajoilta tuttuja Dorothea Wendlingia ja hänen kälyään Elisabeth Wendlingia.
Cameorooli
Suomalaisessa elokuvassa
Matti Kassilan ohjaamassa elokuvassa Vodkaa, komisario Palmu Yleisradion pääjohtaja Eino S. Repo, uutistenlukija Heikki Kahila ja pääministeri Mauno Koivisto esittävät itseään.
Hollikyyti
Hollikyytijärjestelmässä merkittävien teiden varsilla oli määrävälein kestikievareita eli majataloja, jotka pitivät matkustajia varten hevosia, kuskeja ja majoitustiloja. Kyytivuoro kiersi kylän talosta toiseen, joskin siitä oli mahdollista vapautua maksamalla toinen tilalleen. Kyytien järjestely kuului nimismiehelle, vauraalle talonpojalle, joka myös isännöi kestikievaria. Holli oli paikallinen kyyditsemään velvoitettu henkilö.
Richard Dimbleby
Sodan jälkeen Dimbleby siirtyi freelanceriksi, mutta jatkoi BBC:n televisioohjelmien parissa. Hän selosti muun muassa kuningatar Elisabet II:n kruunajaiset vuonna 1953 ja John F. Kennedyn sekä Winston Churchillin hautajaiset. Ajankohtaisohjelma Panoraman isäntänä hän oli 1955–1963. Radion puolella hän toimi puheenjohtajana tietokilpailuohjelmassa Twenty Questions ja juonsi Down Your Way -ohjelmaa.
Richard Dimbleby kuoli syöpään 52-vuotiaana. Hänen poikansa David ja Jonathan Dimbleby ovat myös radio- ja televisiotoimittajia.
Jaan Talts
Tunnustukset
Viron tunnustukset
Venio Losert
Seurajoukkuetasolla Losert on edustanut 2000-luvulla suurimmaksi osaksi espanjalaisia seuroja, kuten FC Barcelonaa. 1990-luvulla Losert edusti kotimaassaan Kroatiassa maan ykkösseuraa RK Zagrebia.
Tapani Tölli
Tapani Olavi Tölli (s. 13. kesäkuuta 1951 Sievi) on suomalainen keskustaa edustava poliitikko. Hän oli kansanedustaja vuosina 2003–2019. Vuosina 2010–2011 Tölli toimi hallinto- ja kuntaministerinä Kiviniemen hallituksessa.
Moottoritorpedovene
Historia
Tammikuussa 1917 valmistui Saksan laivaston ensimmäinen moottoritorpedovene, joita valmistui kaikkiaan kuusi. Bensiinimoottoreiden turvallisuusongelmien vuoksi Lürssen keskittyi suunnittelemaan turvallisempaa dieselmoottoria, mikä kuitenkin keskeytyi sodan päättyessä. Rauhanehtojen rajoitukset mahdollistivat pienten alusten kehityksen, jolloin työ jatkui.
Kattilajoki
Kattilajoki on Karvian kaakkoisosassa virtaava joki. Joki muodostaa oman vesistöalueen, joka taas kuuluu Suomijoen vesistöalueeseen. Joki laskee Tuulenkylässä Suomijärveen. Kattilajoen valuma-alue on 58,2 neliökilometriä. Vedenlaatu joen alajuoksulla on välttävä ja laadultaan se on hapahkoa, hieman sameaa ja erittäin ruskeaa humusvettä. Kattilajoen fosforipitoisuus on suurimmillaan kesäisin, virtaamien ollessa alhaisia.
Oripää
Historiaa
Oripää kuului varhaisimpina aikoina hallinnollisesti Satakuntaan eli Kokemäenkartanon lääniin, mutta kirkollisesti varsinaissuomalaiseen Pöytyän pitäjään. Ensimmäinen asiakirjamaininta Oripäästä on vuodelta 1421 (muodossa Orihpae), jolloin pitäjässä oli viisi Turun piispan lampuotitilaa. Asutus oli harvaa verrattuna idässä sijaitsevaan Loimijoen laaksoon. Uuden ajan alussa Oripäässä oli vain kaksi kylää, Oripää ja Tanskila, ja niissä oli yhteensä 14 taloa. Nämä kuuluivat Loimaan pitäjän Niinijoen neljännekseen.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.